สวัสดีครับ เมื่อประมาณ 3 วันก่อน ผมไปตรวจตากับที่รพ. พบว่าเป็น ม่านตาอักเสบ ซึ่งแพทย์ท่านบอกว่า อาการตอนนี้คงที่ เลยไม่จัดยาให้ ทั้งนี้ผมเองเกิดความสงสัยว่าผมควรทำตัวอย่างไรต่อจากนี้ครับหมายถึงว่าในชีวิตประจำวัน ผมไม่ได้ถามว่าผมต้องทำยังไงต่อ เพราะ มีคนไข้รายอื่นกำลังเข้ารักษา ผมเลยอยากรู้ว่าต้องทำตัวอย่างไร เพราะ ผมมีอาการปวดเบาๆที่ตาหลังจากที่ไปปวดตามา 2 วันแล้ว ผมควรไปพบแพทย์อีกรอบหรือไม่ครับ
สวัสดีค่ะ ภาวะม่านตาอักเสบ (uveitis) นั้นเป็นการอักเสบที่บริเวณของม่านตาและเนื่อเยื่อต่างๆที่บุอยู่ภายในตา เป็นภาวะที่พบได้น้อย แต่อันตรายได้เช่นกัน หากเป็นรุนแรงแล้วไม่ได้รับการรักษาอย่างทันท่วงทีอาการแสดงเช่น อาการตาแดงโดยเฉพาะบริเวณรอบตาดำ ปวดตา ตามัว ตาสู้แสงไม่ได้ เคืองตา น้ำตาไหล โดยส่วนมากมักเป็นในตาเพียงข้างเดียว อาจจะเป็นๆหายๆได้การรักษาควรรักษาตามสาเหตุนั้นๆ เช่นหากเป็นการอักเสบจาก วัณโรค งูสวัด ควรได้รับยาต้านไวรัสหรือยาฆ่าเชื้อ ร่วมกับรักษาตามอาการเช่นใช้ยาหยอดตาสเตียรอยด์ เพื่อช่วยลดอาการอักเสบของตา เป็นต้นในกรณีนี้ที่แพทย์อาจประเมินว่าเป็นค่อนข้างน้อย ยังสามารถตรวจติดตามอาการได้ก่อนนั้น ให้สังเกตอาการอย่างใกล้ชิด หากเริ่มปวดมากขึ้น ตาแดงมาก มองเห็นไม่ชัดเจน ควรรีบกลับไปพบแพทย์ ในระหว่างนี้ไม่เอามือไปขยี้ตาเอง ล้างมือบ่อยๆ ระวังการโดนฝุ่นกระเด็นเข้าตา หากต้องออกกลางแจ้งให้ใส่แว่นกันแดดป้องกันเอาไว้ตลอด